**შესყიდვის საგანი**

კომპანია გალფი აცხადებს ტენდერს საქართველოს ტერიტორიაზე მის საკუთრებაში და მართვაში არსებულ ბენზინგასამართ სადგურებზე (შემდგომში „სადგურები“) და მათ მიმდებარე მაღაზიებში არსებულ და კანონმდებლობით დადგენილ ვადებში დასამონტაჟებელ ვიდეო-სამეთვალყურეო სისტემის მომსახურებაზე (შემდგომში „მომსახურება“).

მოსახურება გულისხმობს პორტალზე camera.mia.gov.ge-ზე თითოეული სადგურის და მაღაზიის ვიდეომონიტორინგის სისტემის ატვირთვას და მართვას, ქსელის მონიტორინგს, ინციდენტების დაფიქსირებას ამ პორტალზე და გაუმართაობების აღმოფხვრას კანონმდებლობითა და კონტრაქტით გათვალისწინებულ ვადებში, დარღვევებზე დაკისრებული ჯარიმების გადახდას.

**მომსახურების ვადები**

გაუმართაობის (ჩამწერი მოწყობილობების ან/და კამერის გამორთვა და ა.შ) აღმოჩენა დაუყოვნებლივ უნდა იყოს შესაძლებელი, ხოლო აღმოფხვრა - 24 საათში თბილისში არსებულ სადგურებზე და მაღაზიებში, ყველა სხვა დანარჩენ ობიექტებზე - არაუგვიანეს 48 საათისა.

**მომსახურება ითვალისწინებს**

უკვე დამონტაჟებული ვიდეო სამეთვალყურეო სისტემის ტექნიკურ მომსახურებას, საჭიროების შემთხვევაში გამოცვლას და/ან მონტაჟს (დამატებითი საფასურის საჭიროებისას მხარეთა შეთანხმებით)

ქ.თბილისის ტერიტორიაზე მდებარე გასამართი სადგურების გეგმიურ მონიტორინგს - მინიმუმ 2 კვირაში ერთხელ, ხოლო რეგიონებში - გეგმიურ მონიტორინგს, მინიმუმ თვეში ერთხელ.

24 საათიანი კომუნიკაციით ავტოგასამართ სადგურებთან სისტემის მუდმივი გამართულობის უზრუნველყოფას და მყისიერ რეაგირებას ტექნიკური გაუმართაობის შემთხვევაში, რაც გათვალისწინებულია საქართველოს ეკონომიკისა და მგრადი განვითარების მინისტრის 2011წლის 21 დეკემბრის № 1-2/2684 ბრძანებით.

შინაგან საქმეთა სამინისტროს ვებ გვერდზე ორგანიზაციის პირადი გვერდის მართვას, მონიტორინგს და შსს-ს მიერ ორგანიზაციის პირად გვერდზე მითითებულ შენიშვნებზე პასუხისმგებლობას. (განაცხადის რეგისტრაციის პირველად საფასურს იხდის დამკვეთი. შემსრულებლის მიერ სათანადო პროცედურების დამთავრების შემდეგ)

ავტოგასამართ სადგურებზე, სადაც უზრუნველყოფილია ინტერნეტ მომსახურება, 24/7 მონიტორინგი, ხოლო იმ ავტოგასამართ სადგურებზე სადაც არ არის ინტერნეტთან წვდომა, მონიტორინგი (ადგილზე მისვლით) - 2 კვირაში ერთხელ.

საჯარიმო ოქმზე პასუხისმგებლობა ეკისრება შემსრულებელს.

**შემსრულებელი კომპანია ვალდებულია**

კანონმდებლობის მოთხოვნებთან შესაბამისობაში (იგულისხმება ე.წ შსს პორტალზე ატვირთვა) მოიყვანოს თითოეული სადგური 2023 წლის 1 ივნისამდე, რისთვისაც ვალდებულია სამუშაოების გეგმა-გრაფიკი შეუთანხმოს დამკვეთს. თითოეული ობიექტის ჩაბარებაზე დგება მიღება-ჩაბარების აქტი და იწყება სააბონენტოს მომსახურების ვადის ათვლა.

დამკვეთის მოთხოვნის საფუძველზე, სადგურის ან მაღაზიის აღჭურვა ვიდეო-სამეთვალყურეო სისტემით უნდა მოხდეს წინასწარ შეთანხმებული ბრენდებითა და მათი (ბრენდების) ტექნიკური მახასიათებლებით, მოთხოვნიდან 5 სამუშაო დღეში.

შემსრულებელი ვალდებულია ხელშეკრულების გაფორმების შემდეგ, შეისწავლოს თითოეულ ობიექტზე ვიდეო-სამეთვალყურეო სისტემის მდგომარეობა და სისტემის სრულყოფის დეტალური გეგმა-გრაფიკი წარუდგინოს დამკვეთს.

შემსრულებელი ვალდებულია მოაწესრიგოს სადგურებზე და მაღაზიებში არსებული ის კამერები, რომელთა 112-ის პორტალზე ატვირთვის ვალდებულება არა აქვს დამკვეთს.

შემსრულებელი ვალდებულია ვიდეომონიტორინგის სისტემის გამართული ფუნქციონირება უზრუნველყოს შესაბამისი პროგრამული უზრუნველყოფით, რაც შესაძლებლობას მისცემს დამკვეთს მონიტორინგი გაუწიოს შემსრულებლის საქმიანობას.

სისტემის გამართული მუშაობა უნდა შემოწმდეს გეგმიური პერიოდულობით და მონიტორინგზე ინფორმაცია შეთანხმებული პირობებით მიეწოდოს დამკვეთს.

სისტემის მოვლის პირობები (რემონტი, კამერების წმენდა და ა.შ) გათვალისწინებული იქნება მხარეთა შორის დადებულ ხელშეკრულებაში.

თუ ქსელში აღმოჩენილი გაუმართაობის აღმოფხვრა გარდა სამუშაოებისა, გარკვეულ ფინანსურ დანახარჯებს შეიცავს (მაგ. კამერის ან მყარი დისკის გამოცვლა და ა.შ), დამკვეთი დაუყოვნებლივ აღმოფხვრის გაუმართაობას და გაწეულ ხარჯებზე ინვოისს წარუდგენს დამკვეთს მომდევნო თვის მიღება-ჩაბარების აქტთან ერთად.

დამკვეთი შემსრულებელს აწვდის VPN-ით კავშირს.

დამკვეთი ვალდებულია გაითვალისწინოს შემსრულებლის მიერ ვიდეო-მონიტორინგის სისტემის მონტაჟისას მიცემული რეკომენდაციები (კამერის მდებარეობა, სადგურის განათება და ა.შ) გაუთვალისწინებლობის შემთხვევაში შემსრულებელი თავისუფლდება ამ დარღვევისათვის გათვალისწინებული ჯარიმის გადახდისაგან.

**დაინტერესების შემთხვევაში წარმოსადგენი საბუთების ნუსხა**

საქმიანობის გამოცდილება, რის მტკიცებულებად უნდა წარმოადგინოს შესაბამისი კონტრაქტები, ყავდეს კვალიფიციური კადრები და ჰქონდეს სათანადო ტექნიკური სატრანსპორტო საშუალებებით აღჭურვილი რეგიონული წარმომადგენლობები.

რეკომენდაციები

სატენდერო წინადადების ფინანსურ ნაწილში პრედენდენტი ვალდებულია დამკვეთს წარუდგინოს: ძირითადი მოწყობილობების (ქსელური ვიდეო ჩამწერი, 4 მპ IP კამერა 2 მპ IP კამერა , მყარი დისკი, Poe სვიჩი და ა.შ) ტექნიკური მახასიათებლები და ფასები, საგარანტიო ვადები.

სახარჯი მასალების ჩამონათვალი და ფასები (1 მეტრი ტორი, 1 მეტრი გარე გამოყენების ქსელის სადენი, საკაბელო არხი, გოფრირებული მილი და ა.შ)

ახალი ობიექტის მონტაჟის საუალო ღირებულება (კარადის დაკიდება და შესაბამისი აპარატურის მოწყობა, კაბელ არხების მონტაჟი, საშუალოდ თითო ლოკაციაზე 8 კამერის ინსტალაცია)

ერთი კამერის მონტაჟის საუალო ღირებულება (სადენის/კამერის გამოცვლა)

(ფასების კორექტირება შესაძლებელია საბაზრო ფასების ცვლილების შესაბამისად და მათი გადახედვა მოხდება მხარეთა ურთიერთშეთანხმებით.

თითოეულ სადგურზე და მიმდებარე მაღაზიაზე ყოველთვიური მომსახურების საფასური.

**ტენდერში მონაწილეობის უფლება**

მონაწილეობის უფლება აქვს იურიდიულ ან ფიზიკურ პირს, ან ამხანაგობას,

რომელსაც გაჩნია ლიცენზია ნებართვა გამოცდილება ზემოთ აღნიშნული საქმიანობაში ან/და

რომელსაც საქართველოს კანონის „კერძო დაცვითი საქმიანობის“ თანახმად აქვს

კერძო დაცვითი საქმიანობის ლიცენზია, რადგან ხსენებული კანონის მე-4 მუხლის თანახმად „დაცვითი ტექნიკური საშუალებების დაპროექტება, მონტაჟი და ექსპლოატაციის განხორციელებისათვის სწორედ აღნიშნული ლიცენზიაა საჭირო.

გთხოვთ იხემძღვანელოთ საქართველოს მთავრობის 101-ე დადგენილებით

მოცემულია ცალკე დოკუმენტათ

გისურვებთ წარმატებას: